燈光如來

燈光如來又作錠光如來 、 定光如來 ， 定光 ， 音譯提和竭羅 、 提洹竭 。 於 《 過去現在因果經 》 卷一記載 ， 此佛初生之日 ， 四方皆明 ， 日月火珠復不爲用 。 以有此奇特 ， 故名爲普光 。 勝鬘夫人當來正覺之佛號 。 勝鬘經曰 ： 「 過二萬阿僧祇劫當得作佛 ， 號普光如來 。 」 。 《 賢愚經 》 卷三 〈 貧女難陀品 〉 所載: 過去久遠二阿僧祇九十一劫 ， 閻浮提有大國王 ， 名波塞奇 。 王有太子名勒那識只 （ 即寶髻 ） ， 出家學道而成佛 。 時比丘阿梨蜜羅日日燃燈供養彼佛 ， 佛乃爲比丘授記 ， 告知當來成佛 ， 名定光如來 。 據增一阿含經卷十三所載 ， 過去久遠劫有王名爲地主 ， 將統領之閻浮裏地半分予其臣善明統治 ， 善明之第一夫人日月光生子之際 ， 閻浮裏內金光晃然 ， 該子顏貌端正 ， 具三十二相 ， 因而名爲燈光 。